Krúpa (ľadovec)

Krúpy (iné názvy: ľadovec, kamenec) je „guľovitý, kužeľovitý alebo nepravidelný kus ľadu s priemerom väčším ako 5 mm.“kroupy. In:  Vzniká v oblakoch kumulonimbus, kde namŕzajú kvapky podchladenej vody, resp. sa priamo vodná para ukladá na ľadové častice.

Výskyt krúp je viazaný na búrkové mraky, kumulonimby. V búrkových oblakoch sa vyskytujú silné výstupné a zostupné prúdy, ktoré umožňujú namŕzanie prechladenej vody na iných ľadových časticiach, namŕzanie prechladených kvapiek sa strieda s nárastom kryštalického ľadu. To sa opakuje v cykloch tak dlho, kým krúpa nepresiahne hmotnosť, ktorú je výstupný prúd schopný niesť. Preto sú niektoré krúpy tvorené aj niekoľkými vrstvičkami.

Najväčšia krúpa bola zaznamenaná 3. septembra 1970 v Spojených štátoch počas krupobitia v Coffeyville v Kansase. Vážila 766 g, najdlhší rozmer bol 15 cm a po obvode mala 44 cm. Predpokladaná pádová rýchlosť sa pohybovala okolo 43 m/s.

 Referencie 

 Iné projekty 

Kategória:Nebezpečné prejavy počasia